KÄSKKIRI

Tartu	19.03.2024 nr 493

Kaitseväe Akadeemia 2024/2025. õppeaasta vastuvõtueeskirja muutmine

Vabariigi Valitsuse 21.06.2018 määruse nr 45 „Kaitseväe põhimäärus“ § 24 lg 2 p 5, kaitseministri 01.07.2019 määruse nr 11 „Kaitseväe Akadeemia põhimäärus“ § 6 lg 1 alusel ja teenistusliku vajaduse tõttu

1.	Teen muudatused Kaitseväe Akadeemia ülema 24.01.2024 käskkirjaga nr 138 kinnitatud „Kaitseväe Akadeemia 2024/2025. õppeaasta vastuvõtueeskirjas“ järgnevalt:

1.1	Muudan punkti 18 ja kehtestan selle järgmises sõnastuses:

„2024/2025. õppeaasta akadeemia rakenduskõrgharidusõppe õppekohtadele (v.a õhusõiduki juhtimise eriala) loetakse vastu võetuks 30 kevadised vastuvõtukatsed positiivsele tulemusele sooritanud kadetikandidaati katsete üldise paremusjärjestuse alusel olenemata rakenduskõrgharidusõppekava väeliigist.“

1.2	Täiendan eeskirja punktiga 18¹ järgmises sõnastuses:

„Kevadised vastuvõtukatsed positiivsele tulemusele sooritanud ülejäänud kadetikandidaadid lisatakse 2024/2025. õppeaasta rakenduskõrgharidusõppe kandidaatide üldisesse pingeritta, mille alusel otsustakse õppekohtadele vastuvõtt peale suviste vastuvõtukatsete toimumist ja lõplike pingeridade selgumist.“

2.	Käskkiri edastada täitmiseks Kaitseväe Akadeemia õppeosakonnale ning teadmiseks Kaitseväe Akadeemia haldusosakonnale, õppurkorpusele, ülema administratsioonile ja Kaitseressursside Ametile.

[ allkirjastatud digitaalselt ]

Vahur Karus
Brigaadikindral
Kaitseväe Akadeemia ülem